اوروش
بغلان قتناو یولینینگ یوللاوچیلری یول توسیلیشی دوامیدن شکایت قیلیشگن
کابل-بغلان و بغلان-قندوز قتناو یولی 12 کوندن بویان باغلنگن دیر؛ بیراق حکومت مذکور قتناو یولنی طالبان وجودیدن تازهلشگه موفق بولمهگن. طالبان گروهی مذکور قتناو یوللرده چیکپایند ایجاد قیلیب یولاوچیلرنی تکشیرهدی.
مذکور قتناو یول هیداوچیلری و یولاوچیلریدن بیرقطاری نینگ سلاموطندارگه ایتیشیچه، طالبان گروهی 12 کوندن بویان کابل-بغلان و بغلان-قندوز قتناو یولیده چیکپایند ایجاد قیلیب یولاوچیلرنی تکشیرهدی و بو وضعیت دوام تاپیشی اولرنی خواطرلنتیرگن دیر.
ایتیلیشیچه، پولیس عسکرلریدن بیر مهرالله پلخمریده طالبان تامانیدن اوققه توتیلگن ایدی بوگون عایله اعضاسی تامانیدن توپراققه قوییلدی.
بو عسکر ایناغهسی سردار ولی نینگ ایتیشیچه، مهرالله تورموش قورگن ایدی و اوندن ایکی باله قالگن.
عینحالده، گذرگاهنور تومنی نینگ یشاوچیلری پلخمری شهریگه آواره بولگنلر. اولرنینگ ایتیشیچه، طالبان گروهی تومن بناسی و پولیس قومندانلیگینی اوتگه تارتگن. بغلان مرکزی تومنی یشاوچیلری هم اوروش نینگ دوام تاپگنیدن خواطر بیلدیرگنلر.
بغلان یشاوچیلری، حاضرگی وضعیت دوام تاپیشینی ملی بیرلیک حکومتیگه شرملی عنوان قیلیب و بغلان امنیتی وضعیتیگه دقت ایتیلیشینی سورهگنلر.
بغلان ولایتیده مخابراتی ترماقلر کیسیلگنی باعث، خبرچیلر بو ولایت امنیتی وضعیتیدن بیللی شلکده معلومات بیره آلمهیدیلر.
شوتوغریده...
azb_Arab azb_Arab pes_Arab azb_Arab azb_Arab azb_Arab azb_Arab pes_Arab pes_Arab pes_Arab